system
Răspunde în limba română, în stilul Wikipedia, cat mai corect gramatical.
user
Spune-mi tot ce știi despre Raionul Leova.
assistant
Raionul Leova este un raion din Republica Moldova. Capitala sa este orașul Leova.

Geografie 
Raionul Leova este situat în partea de sud-vest a Republicii Moldova, pe malul stâng al râului Prut, care este și frontieră naturală de stat cu Romania. Raionul are o suprafață de 764,7 km², reprezentând 2,26% din suprafața totală a țării. Raionul Leova a fost înființat la 11 noiembrie 1940 (însă primele atestări istorice datează din sec. XIV) și se învecinează:

- la Nord cu raionul Hâncești;

- la Sud cu raionul Cantemir;

- la Vest cu Romania (Județul Vaslui);

- la Est cu raionul Cimișlia și UTA Găgăuzia.

În afară de capitală, care are drept de oraș, restul zonei raionului este împărțit în unități rurale.

Relief 
Relieful raionului face parte din câmpia deluroasă - ondulată a Moldovei de Sud. Elementele reliefului sunt foarte neomogene expuse pe cumpetele de apă înguste ce se întind în general de la nord la sud, versanți cu diferită înclinație, ravine și vâlcele adânci și lungi, amplitudinea variază în limitele 50m - 230 m, cele mai joase fiind amplasate în lunca Prutului și Sărata. Câmpiile ridicate ale raionului, dezmembrate în panta de coborâre de la Nord spre Sud, se grupează în patru mari unități:

- Câmpia din lunca Prutului;

- Podișul Central – Moldovenesc;

- Câmpia ridicată a Grânețului;

- Podișul Tigheciului cu o atitudine maximă de 294 m.

Clima 
Este temperat continentală cu regim omogen, ca urmare a neuniformizării reliefului de câmpie se caracterizează prin veri foarte calde (seceta predomină 3-4 ani din 10 ani) și ierni reci. Clima se deosebește prin particularitățile de uscăciuni periodice, ploi torențiale intensive și schimbare bruscă de temperatură.

Teritoriul raionului aparține unei zone cu umezeală insuficientă. Media anuală a depunerilor atmosferice constituie 400-500mm, majoritatea cad sub formă de ploi torențiale. Temperatura medie anuală constituie + 9,6 °C, absolut maximă + 40 °C, absolut minimă – 33 °C.

Resursele de apă 
Resursele de apă ale raionului sunt formate din râuri, iazuri, bazine și bălți (cca 68 bazine acvatice) suprafața cărora constituie 15,82 km² (812,73 ha). Râul Prut care este frontiera naturală dintre Republica Moldova și Romania, reprezintă principala sursa de apă cu o lungime de 36 km pe întreg teritoriul. De asemenea, raionul este tranzitat de 4 afluenți mijlocii ai râului Prut ca Lăpușnița, Tigheci, Sărata, Ialpugel care sunt într-o stare satisfăcătoare, având lungimea totală de 74,9 km., 3 râulețe ca Sârma, Sărățica și Cărpineanca cu lungimea totală de 42,6 km și încă cele mai mari bazine artificiale de apă sunt în apropierea satelor Sărata Nouă, Câzlar, Tomai.

Resursele naturale 
Resursele naturale ale raionului le constituie pădurile, râurile și iazurile. Bogățiile naturale subterane sunt reprezentate de zăcăminte de nisip, argilă, lut, betonită, ape minerale. În execuție sunt 2 cariere de dobândire a nisipului pe o suprafață totală de 3,6 ha, din care 2 ha cu amplasare în extravilanul satului Sărata Răzeși și 1,6 în extravilanul satului Hănăsenii Noi. Fondul forestier ocupă 13,3 % din teritoriul raionului cu vârstă medie de 32-45 ani.

Din suprafața toată a raionului 76,5 mii ha, terenul agricol constituie 57,3 mii ha iar cel neagricol constituie 19,2 mii ha și sunt compuse din:

Terenul agricol:

- teren arabil – 37,6 mii ha;

- plantații multianuale – 6,1 mii ha, din care: livezi – 1,2 mii ha; vii – 3,9 mii ha; plantații nucifere – 0,8 ha; alte plantații 0,2 ha;

-  pârloagă – 2,0 mii ha;

- fânețe – 28,37 ha;

- pășuni – 11,5 mii ha;

Terenul neagricol:

- plantații forestiere – 11,9 mii ha, din care fâșii de protecție 891,23 ha;

- terenuri aflate sub ape – 1,6 mii ha, inclusiv iazuri – 812 ha, râuri și râulețe – 486,91 ha, mlaștini 302,8 ha;

- terenuri sub drumuri – 2,5 mii ha;

-  terenuri de străzi și piețe – 704,17 ha;

- terenuri sub construcții – 960,29 ha;

- alte terenuri – 1,8 mii ha, din care râpi – 283,37 ha, alunecări de teren 341,8 ha și altele 1247,05 ha;

Istoric 
Rămășițe ale fortificațiilor antice, Valul lui Traian, pot fi văzute la nord de capitala Leova. Raionul Leova a fost înființat în 2003. Până în februarie 2003, zona era parte comuna a raioanelor de astăzi Basarabeasca, Cimișlia și Hâncești și fostul județ Lăpușna.

Demografie

Statistici vitale
Principalii indicatori demografici, 2012:
 Natalitatea: 615 (11.5 la 1000 locuitori) 
 Mortalitatea: 603 (11.3 la 1000 locuitori) 
 Spor natural: +12

Structura etnică

Administrație și politică 
Președintele raionului Leova este Ion Gudumac (PLDM), ales în 14 iulie 2015 (coaliția PDM-PLDM-PCRM).

Componența Consiliului Raional Leova (33 de consilieri), ales în 14 iunie 2015, este următoarea:

Diviziuni administrative 

Raionul Leova are 39 localități: 2 orașe, 23 comune și 14 sate.

Atracții turistice 
 Valul lui Traian - pe teritoriul raionului Leova se întinde o parte a Zidului de Sus, de la orașui Leova la vest trecând pe lângă satele Troian și Sărățica Nouă spre est.

Legături externe 

 Pagina de internet a administrației raionului Leova
 www.leova.org
 https://www.facebook.com/r.leova/
Centrul de Tineret Leova

Referințe

 
Raioane din Republica Moldova